**BTI – Stafettloggen i Siljan kommune**

 BTI er samarbeidsmodellen Siljan kommune følger i saker hvor en oppmerksomhet knyttes mot barn/unge. Foreldre blir alltid invitert inn i disse møtene. Alle avtaler omkring tiltak, ansvar og tidsfrister føres inn i en elektronisk stafettlogg, som foreldre får lesetilgang til. Den elektroniske loggen gir en oversikt over oppmerksomheten, tiltakene som avtales, ansvar og frister. Informasjonsflyt, oversikt, foreldreinvolvering samt å hindre oppfølgingsbrudd i sakene er viktige argumenter for denne. Foreldre/foresatte vil alltid ha lesetilgang til denne loggen og kan selv bestemme når den ev. skal avsluttes.

CX Stafettloggen (<https://stafettloggen.conexus.no>) er en elektronisk logg som følger en oppmerksomhet/bekymring rundt et barn/en elev. Den skrives i møtene (fungerer som et møtereferat) og alle involverte har lesetilgang til den. For å ivareta den enkeltes personvern og for sikker lagring av data nyttes bankID som identifikasjon ved innlogging. Foresatte har hele tiden fullt innsyn i alle dataene.

Loggen opprettes i samråd med foreldre/foresatte og avsluttes når bekymringen ikke lenger er tilstede. Loggen er på et høyt sikkerhetsnivå og godkjent av datatilsynet for lagring av personsensitive opplysninger. Foreldre/foresatte kan selv velge å avslutte loggen. Når loggen avsluttes tas en utskrift til elev/barne-mappen.

For mer informasjon, ta kontakt med din barnehage/skole.